EELNÕU

MÄÄRUS

**Venemaa Föderatsiooni tegevusega seoses kehtestatud piiravate meetmete rakendamine ja pädeva asutuse määramine**

Määrus kehtestatakse rahvusvahelise sanktsiooni seaduse § 9 lõike 2 ja § 11 lõike 4 alusel.

**§ 1. Määruse reguleerimisala**

Määrus kehtestatakse Euroopa Liidu Nõukogu määruse (EL) 833/2014, mis käsitleb piiravaid meetmeid seoses Venemaa tegevusega, mis destabiliseerib olukoda Ukrainas, artikli 5r riigisiseseks rakendamiseks.

**§ 2. Pädev asutus**

(1) Määrata Rahapesu Andmebüroo pädevaks asutuseks, keda tuleb teavitada nõukogu määruse (EL) 833/2014 artikli 5r lõikes 1 nimetatud ülekannetest.

(2) Määrata Rahapesu Andmebüroo ja Finantsinspektsioon pädevateks asutusteks, keda tuleb teavitada nõukogu määruse (EL) 833/2014 artikli 5r lõikes 2 nimetatud ülekannetest nende krediidi- ja finantseerimisasutuste poolt, kelle üle teeb asjaomane asutus järelevalvet rahvusvahelise sanktsiooni seaduse §-i 30 alusel.

**§ 3. Teabe hindamine ja esitamine**

Nõukogu määruse (EL) 833/2014 artikli 5r lõike 3 rakendamiseks on Rahapesu Andmebürool ja Finantsinspektsioonil õigus edastada asjakohast teavet teistele pädevatele ning järelevalveasutustele, kes hindavad saadud teavet vastavalt artikli 5r lõikele 3 ja edastavad oma järeldused Välisministeeriumile. Välisministeerium teavitab järeldustest korrapäraselt teisi liikmesriike ja Euroopa Liidu Komisjoni.

**§ 4. Määruse kehtivus**

Määrus kehtib kuni nõukogu määruse (EL) 833/2014 kehtetuks tunnistamiseni või selle artiklis 5r sätestatud kohustuste lõpetamiseni.

Kaja Kallas  
Peaminister

Margus Tsahkna  
Välisminister

Taimar Peterkop  
Riigisekretär